દક્ષિણ કોરિયાના વિદેશ પ્રધાન કંગ ક્યૂંગ વ્હાએ એવું પણ જણાવ્યું છે કે છઠ્ઠા અણુ પરિક્ષણ બાદ ઉત્તર કોરિયાના એક ટનલને નુકસાન પણ પહોંચ્યું છે, પરંતુ સરમુખત્યાર શાસન ધરાવતા ઉત્તર કોરિયામાં આવી અનેક ટનલો હજુ પણ મોજૂદ છે. ડોનાલ્ડ ટ્રમ્પે એક ટીવી મુલાકાતમાં જણાવ્યું છે કે જ્યારે ઉત્તર કોરિયાનો મામલો હોય ત્યારે તમારે સમજી જવું જોઈએ કે અમેરિકા કોઈ પણ સંભાવ્ય સ્થિતિને પહોંચી વળવા સંપૂર્ણપણે સુશજ્જ છે. ટ્રમ્પે ચીનને લઈને પણ સકારાત્મક વાત કરી હતી.